תרומבין הוא אנזים הנמצא במערכת קרישת דם אצל בני אדם ובעלי חיים. תרומבין שייך לאנזימים מקבוצת הידרולאזות (סרין פרוטאז), שהם אנזימים המפרקים חלבונים. התרומבין הופך את הפיברינוגן מחלבון מסיס לחלבון לא מסיס המכונה פיברין, בסוף השלב של קרישת דם.
התרומבין לא מצוי בדם באופן רגיל אלא נוצר מפרותרומבין לפי הצורך. פרותרומבין נוצר בכבד בעזרת ויטמין K. הפיכת פרותרומבין לתרומבין תלויה בנוכחות יוני סידן והאנזים תרומבופלסטין.
מבנה.
אנזים התרומבין התגלה על ידי החוקר האמריקאי סיגראס בשיטת הקריסטלוגרפיה. בטבע תרומבין הוא גליקופרוטאיד, המסה המולרית שלו היא 36000 גרם/מול והוא מכיל כ-4% פחמימות. מולקולת התרומבין מורכבת משתי שרשראות פוליפפטידיות עם קשר גופרי ביניהן. שרשרת A מורכבת מ-49 שיירים של חומצות אמינו ושרשרת שנייה B מ-265 שיירים. בשרשרת B נמצא האתר הפעיל של האנזים ורצף של חומצות אמינו הומולוגי למבנה של טריפסין וכימוטריפסין. תרומבין קיים בטבע בכמה צורות פעילות שנבדלות ביניהן במבנה שרשרת B.
תפקיד.
תרומבין עושה הידרוליזה על 4 קשרי ארגיניל-גליצין במולקולת פיברינוגן, אשר מתפרקת ל-4 פפטידים. לאחר מכן נוצר פיברין מונומר, שבמשך עושה פולימריזציה לגוש של פיברין הנמצא בטסית דם. בנוכחותו של התרומבין, מתרחשת הצטברות של טסיות דם והתקבצות של קריש דם. עודף יחסי של תרומבין מפעיל מערכת נוגדת קרישה על ידי כך שלמערכת הדם נכנס חומר הפרין ואקטיבטור פלזמוגן ששומר על דלילות הדם.
האתר הפעיל של תרומבין שמכיל קבוצה הידרוקסילית של סרין מעוכב על ידי דיזופרופילפטור–פוספט ושאר המעכבים מאופיינים לקבוצות סרין פרוטאז, בנוסף הפרין או אנטיתרומבין III או מקרוגלובולין שנמצאים בפלזמה עושים אינאקטיבציה לתרומבין בדם.
דייוויד הייד פירס
דייוויד הייד פירס (באנגלית: David Hyde Pierce; נולד ב-3 באפריל 1959) הוא שחקן קולנוע וטלוויזיה אמריקני זוכה פרס טוני ופרס אמי. פירס ידוע במיוחד בגילום דמותו של ד"ר ניילס קריין, פסיכיאטר ואחיו הצעיר של הפסיכיאטר פרייז'ר קריין בתוכנית פרייז'ר.
פירס, יליד ניו יורק, למד באוניברסיטת ייל. תפקידו החשוב הראשון היה בסדרה "בכוחות הקיימים" קומדיה פוליטית אמריקנית פרי יצירתם של מרתה קאופמן ודייוויד קריין. בנוסף, הוא שיחק בסרטים רבים כגון: נדודי שינה בסיאטל, אהבה ממבט שלישי, גדולה מהחיים וניקסון ותרם את קולו למספר סרטי הנפשה, ביניהם "אוסמוזיס ג'ונס".
בלומפילד
לודוויג שנלר
ההתנגדות לניסויים בבעלי חיים
ינון מגל
יִנּוֹן אֱלִישָׁע מַגָּל (נולד ב-27 באפריל 1969) הוא עיתונאי, מגיש טלוויזיה ורדיו, ואיש תקשורת ישראלי, לשעבר העורך הראשי של אתר וואלה! ומגיש "מהדורת מבט" של הערוץ הראשון. כיהן כחבר כנסת מטעם מפלגת הבית היהודי בכנסת העשרים במשך כשמונה חודשים.
כיום הוא מגיש את תוכנית הפטריוטים בערוץ עכשיו 14, ומשדר תוכנית יומית בתחנת הרדיו 103FM.
ביוגרפיה.
מגל נולד לאביו יוחנן איש קבע ולאמו עדנה מזכירה רפואית, גדל בבת ים ולאחר מכן בשכונת רמות בירושלים, שם למד בתיכון ליד האוניברסיטה. אחיו אלעד מגל, הוא המנכ"ל לשעבר של חברת הקנאביס "אילן ביו". אח נוסף הוא ד"ר איתי מגל רופא עיניים בכיר ומנתח בביה"ח שערי צדק. ואחות בשם אדוה.
את שירותו בצה"ל עשה כלוחם, כקצין וכמפקד צוות בסיירת מטכ"ל, ובין השאר השתתף במבצע עלם חמודות לחטיפת השייח' עובייד. גם שני אחיו שירתו בסיירת מטכ"ל.
במהלך שירותו הצבאי נשלח לחופשת לימודים מהיחידה, לאחר שנה בלימודים בחר לנסוע למזרח והודו שם טייל כשנה, החליט לפרוש מהשירות והשתחרר בדרגת סרן. באותה תקופה החל מגל שגדל בבית חילוני, להתקרב ליהדות, בגיל 32 לאחר פטירת אביו חזר בתשובה והחל לשמור שבת.
למגל תואר ראשון בלימודי אסלאם, המזרח התיכון ומחשבת ישראל מהאוניברסיטה העברית בירושלים.
לאחר התפטרותו מהכנסת עוסק ביזמות, בין היתר בחברת האנרגיה טורבינות הרוח "אנרגיה לישראל", שהוא אחד מבעליה.
קריירה תקשורתית.
לאחר שחרורו מהצבא התקבל לקורס קריינות ב"קול ישראל", לאחריו החל לעבוד כקריין, ולאחר מכן ככתב חדשות. משם עבר לגלי צה"ל, שם שימש ככתב שטחים. בהמשך החל לעבוד בחדשות 10 בתור כתב לענייני צבא.
בשנת 2004 בעקבות התוכנית "עובדה" עם אילנה דיין, שעסקה ב"פרשת סרן ר'", שבה הואשם קצין בהריגתה ללא צורך של פלסטינית בת 14 סמוך לציר פילדלפי, הכין מגל כתבה המציגה את גרסתו של הקצין.
בשנת 2005 בעת שסיקר את תוכנית ההתנתקות, האשים מגל את התקשורת בכך שהיא אינה אובייקטיבית בנוגע לתוכנית ההתנתקות. על כך ועל חלקו בחשיפת האמת ב"פרשת סרן ר'", זכה ב-2006 בפרס לביקורת התקשורת של האגודה לזכות הציבור לדעת .
אחד מתפקידיו המשמעותיים ככתב שטח היה סיקור מלחמת לבנון השנייה בערוץ 10.
בין הפרסומים הבולטים של מגל:
בתחילת 2008 פורסם שמגל יעזוב את ערוץ 10, ויחל להגיש את "מהדורת מבט" לצד גאולה אבן-סער, במקומו של חיים יבין שהגיש את המהדורה במשך כ-40 שנה. לבסוף נבחרה מרב מילר להגיש לצידו. ב-10 בפברואר 2008 החלו מגל ומילר להגיש את מהדורת "מבט" החדשה. הרייטינג של המהדורה נותר יציב לאחר כניסתו לתפקיד.
בדצמבר 2011 התמודד לתפקיד מפקד גלי צה"ל, לשם כך השלים עבודת סמינר לצורך קבלת התואר ראשון, ונחשב מועמד מוביל לזכייה. אך לבסוף נבחר ירון דקל.
ביוני 2012 נודע כי ביקש לעזוב את תפקידו כמגיש חדשות בהערוץ הראשון. מגל טען להתעמרות מצד מנהליו, ובאוקטובר באותה שנה הגיש תביעה נגד הערוץ הראשון, שהסתיימה בפשרה לאחר כ-5 שנים בפיצוי של כ-70 אלף שקלים.
באוגוסט 2012 הצטרף למחלקת החדשות של אתר וואלה!. בפברואר 2013 מונה במקומה של טלי בן עובדיה, לעורך הראשי של האתר, במקביל לתפקידו כמגיש שידורי האולפן, מהם פרש לקראת ריצתו לכנסת ב-2015.
בנובמבר 2016 חזר לטלוויזיה, והצטרף לעונה השנייה של לילה טוב עם אסף הראל, דבר שגרר ביקורת מצד ארגוני הנשים. יחד יצרו סדרת כתבות, עד לירידת התוכנית בפברואר 2017.
בפברואר 2018 הצטרף מגל לתחנת הרדיו 103fm, תחילה כמגיש מחליף של נתן זהבי בתוכנית זהבי עצבני, בהמשך הגיש כשנה תוכנית זוגית מידי בוקר עם ענת דוידוב, אותה החליף לתקופה קצרה רון קופמן.
מאז ספטמבר 2019 ועד היום מגיש מגל את התוכנית ינון מגל ובן כספית לצדו של כספית ב"103fm". בינואר 2021 אף זכו לחיקוי בארץ נהדרת.
בדצמבר 2018 הצטרף מגל לערוץ 20. בתחילה הגיש יחד עם שמעון ריקלין את התוכנית "ריקלין&amp;מגל" במקומו של אראל סג"ל שעזב, ושימש כפרשן במהדורת החדשות של הערוץ. מאז יוני 2019 מנחה את תוכנית הפטריוטים שעלתה שוב בערוץ.
בשנת 2020 שודרה תוכנית המציאות "הזמר במסכה", בה השתתף בתור קקטוס.
למגל למעלה מ-250 אלף עוקבים ברשת החברתית טוויטר, ובינואר 2022 פורסם כי נבחר במקום הראשון בקטגוריית אנשי השנה בטוויטר ישראל לשנת 2021.
בינואר 2022 יצא בקמפיין מימון המונים למימון הגנתו של בנימין נתניהו במשפטו.
קריירה פוליטית.
ב-28 בדצמבר 2014 הודיע מגל על סיום עבודתו ב"וואלה!" ועל הצטרפות למפלגת "הבית היהודי", לאחר שקיבל הבטחה מהיו"ר נפתלי בנט לשריון במקום ריאלי ברשימת מועמדי המפלגה בבחירות לכנסת העשרים. מגל שובץ במקום השביעי ובעקבות פטירתו של השר אורי אורבך, קודם למקום השישי ברשימה. הוא נבחר לכנסת ומונה ליושב ראש הסיעה ולחבר בוועדות החוץ והביטחון, ביקורת המדינה, העבודה הרווחה והבריאות, קידום מעמד האישה ושוויון מגדרי והכנסת. בין היתר פעל להתיר צריכת קנאביס.
ב-24 בנובמבר 2015, כתבה העיתונאית רחלי רוטנר, שעבדה עם מגל במערכת וואלה!, בפוסט בפייסבוק, שבמסיבת סיום תפקידו ב"וואלה!" התוודה בפניה מגל במילים בוטות על משיכתו המינית. בתגובה פרסם מגל: "ישנם דברים שנאמרו בין ידידים, לפני הפיכתי לחבר כנסת, ולא הייתי חוזר עליהם כיום. אני מבקש את סליחתו של מי שנפגע". התהודה של פרסום זה הביאה עוד באותה יממה לשיחת בירור עם יושב ראש "הבית היהודי" נפתלי בנט, בסיומה הודיע מגל על פרישתו מתפקידו כיו"ר סיעת הבית היהודי. המשטרה החלה בבדיקת הטענות כלפיו, בחשד להטרדות מיניות ולמעשים מגונים, ולאחר שתלונות מצד נשים נוספות פורסמו באמצעי התקשורת, הודיע מגל כי הוא בטוח שאין במעשיו היבט פלילי, אולם מאחר שיש שנפגעו מהתנהלותו בעבר, החליט לפרוש מהכנסת.
בפברואר 2016 סגרה פרקליטות מחוז ת"א את התיק נגדו. בשני מקרים נימקה זאת בחוסר אשמה ובמקרה השלישי בחוסר עניין לציבור. מגל פרסם תגובה בה קרא: .
חיים אישיים.
בשנת 2005 נישא לגיתית, מעצבת פנים. הם הורים לארבעה בנים והתגוררו בתל אביב, הם ניהלו אורח חיים על הרצף הדתי הכולל שמירת שבת, כשרות וטהרת המשפחה. הילדים התחנכו במוסדות ממלכתי דתי, ובבני עקיבא. במרץ 2022 נפרדו בני הזוג.
ארץ השמש העולה
אנה איבנוביץ'
אנה שוויינשטייגר, הידועה כאנה איבנוביץ' (; נולדה ב-6 בנובמבר 1987) היא טניסאית עבר סרבית, אלופת הרולאן גרוס לשנת 2008. דורגה בעבר במקום הראשון בעולם (9 ביוני 2008).
ביוגרפיה.
אמה, דראגאנה איבנוביץ' היא עורכת דין במקצועה, ואביה, מירוסלב, הוא איש עסקים.
לאנה אח צעיר.
איבנוביץ' החלה לשחק בגיל 5 לאחר שעקבה אחרי משחקי טניס (בעיקר של מוניקה סלש) בטלוויזיה, ביקשה מהוריה להצטרף למועדון טניס מקומי, וביום הולדתה ה-5 קיבלה מאביה מתנה - מחבט טניס.
קריירה מקצוענית.
ראשית הקריירה.